คลังขออีก2สัปดาห์ชงครม.แก้ไอแบงก์
"อภิศักดิ์" เผยไม่เกิน 2 สัปดาห์ชงปรับโครงสร้างไอแบงก์เข้า ครม. หลังรับฟังความเห็นแก้กฎหมาย
3 พ.ค. 2560

"อภิศักดิ์" เผยไม่เกิน 2 สัปดาห์ชงปรับโครงสร้างไอแบงก์เข้า ครม. หลังรับฟังความเห็นแก้กฎหมายนายอภิศักดิ์ ตันติวรวงศ์ รมว.คลัง เปิดเผยว่า ภายใน 2 สัปดาห์นี้จะเสนอเรื่องการปรับโครงสร้างทางการเงินธนาคารอิสลามแห่งประเทศไทย (ไอแบงก์) ให้ที่ประชุมคณะรัฐมนตรี (ครม.) พิจารณาและอนุมัติได้ จากเดิมจะเสนอ ครม.เมื่อวันที่ 18 เม.ย.ที่ผ่านมา แต่คลังขอถอนเรื่องออกไปก่อน เนื่องจากในการปรับโครงสร้าง จะต้องมีการแก้ไข พ.ร.บ.ธนาคารอิสลามแห่งประเทศไทย จากเดิมที่จำกัดให้กระทรวงการคลังถือหุ้นได้ไม่เกิน 49% เป็นถือหุ้นได้มากกว่า 49%อย่างไรก็ตาม การแก้ไขกฎหมายต้องรับฟังความเห็นจากประชาชนตามมาตรา 77 ของรัฐธรรมนูญ โดยการเผยแพร่กฎหมายผ่านเว็บไซต์ ใช้เวลาประมาณ 15 วันรายงานข่าวจากกระทรวงการคลัง ระบุว่า หลังจากแก้กฎหมาย คลังจะถือหุ้นในไอแบงก์เกิน 49% เป็นการชั่วคราว โดยไอแบงก์จำเป็นต้องเพิ่มทุนอย่างน้อย 1.81 หมื่นล้านบาท เพื่อล้างขาดทุนสะสม พร้อมโอนหนี้ที่ไม่ก่อให้เกิดรายได้ (เอ็นพีเอฟ) เฉพาะที่ไม่ใช่ลูกค้ามุสลิม ไปยังบริษัทบริหารสินทรัพย์ ซึ่งจะทำให้เหลือเอ็นพีเอฟ 3,600 ล้านบาท และต้องบริหารจัดการให้ไม่เกิน 6% ของสินเชื่อ